**OOTAME SIND Finantstiimi projektide finantsjuhiks**

Kui Sinu kirg on projektipõhine finantsarvestus ja südame paneb põksuma e-valitsemise arendamine ning küber- ja tehnoloogiavaldkond, siis ootame just Sind E-riigi Akadeemiasse (*e-Governance Academy*) projektide finantsjuhiametikohale (*Project* *Financial Manager*).

**Meie projektide finantsjuht:**

* osaleb projektitaotluste ja projektide eelarve koostamisel
* jälgib projektide eelarve ja rahastusnõuete täitmist
* esitab projektide finantsaruandeid
* koordineerib projektiauditi ettevalmistamist ja protsessi läbiviimist
* nõustab projektide meeskondi ja partnereid projekti finantsküsimustes
* teostab projektidega seotud teisi raamatupidamis- ja finantsalased toiminguid

**Ootame kandideerima, kui Sul on:**

* teadmised finantsarvestusest ja eelarvestamisest (sh raamatupidamine)
* töökogemus projektipõhises finantsjuhtimises ja/või raamatupidamises
* suurepärane analüüsivõime, Sa märkad detaile ja näed nende taga suurt pilti
* soov näha uudsetes olukordades võimalusi ja otsida neile koos meeskonnaga lahendusi
* kõrgharidus, soovitavalt finantsjuhtimise või majanduse erialal
* väga hea eesti ja inglise keele oskus

**Pakume** kaasaegset ja mõnusat töökeskkonda Rotermanni kvartalis, huvitavaid väljakutseid professionaalses ja toetavas meeskonnas ning paindlikku töökorraldust. Lisaks suurepäraseid arenguvõimalusi ja aega enesearenduseks, võimalusi sportimiseks ja oma tervise hoidmiseks, ägedaid ühistegevusi ning konkurentsivõimelist palka.

Kui tunned, et pakkumine on midagi Sulle, siis palun saada meile oma elulookirjeldus (CV) ja motivatsioonikiri hiljemalt **7. novembriks 2022** aadressil [personal@ega.ee](mailto:personal@ega.ee) või läbi CV-Online keskkonna. Küsimuste korral võta palun ühendust Riini Saluriga aadressil [riini.saluri@ega.ee](mailto:riini.saluri@ega.ee).

*E-riigi Akadeemia (eGA) on missioonipõhine sihtasutus, mis aitab välisriikide avaliku sektori organisatsioonidel ja vabaühendustel luua ja arendada jätkusuutlikku ja tõhusat e-riiki ning parendada demokraatlikke protsesse. 19 aasta jooksul oleme teinud koostööd enam kui 230 organisatsiooniga 132 riigist. Meie meeskonna tuumikuks on Eesti e-riigi arhitektid ja ülesehitajad. Rohkem infot:*[*ega.ee*](https://ega.ee/).